
****

**REPUBLIKA HRVATSKA**

**LIČKO-SENJSKA ŽUPANIJA**

**OPĆINA BRINJE**

**OPĆINSKO VIJEĆE**

KLASA:

URBROJ:

Brinje, \_\_\_\_\_\_\_\_\_ 2025.

Na temelju članka 20., članka 41. stavak 4. i članka 42. stavak 1. Zakona o lokalnim porezima (Narodne novine, broj 115/16, 101/17 , 114/22, 114/23 i 152/24) i članka 28. stavka 1. i članka 85. stavka 1. Statuta Općine Brinje („Županijski glasnik“ Ličko-senjske županije br. 4/21, 17/22), Općinsko vijeće Općine Brinje na \_\_\_\_ sjednici održanoj dana \_\_\_\_\_\_\_ 2025. godine, donijelo je

**ODLUKU**

**o općinskim porezima Općine Brinje**

I. OPĆA ODREDBA

Članak 1.

Ovom se Odlukom utvrđuju vrste poreza koje pripadaju Općini Brinje, visina stope poreza na potrošnju, visina poreza na nekretnine, što se smatra javnom površinom, visinu, način i uvjete plaćanja poreza na korištenje javnih površina te nadležno porezno tijelo za utvrđivanje i naplatu poreza.

II. VRSTE POREZA

Članak 2.

​ Općinski porezi su:

1. porez na potrošnju,

2. porez na nekretnine i

3. porez na korištenje javnih površina.

1. POREZ NA POTROŠNJU

Članak 3.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholna pića u ugostiteljskim objektima na području općine Brinje, po stopi od **3%.**

2. POREZ NA NEKRETNINE

Članak 4.

Porez na nekretnine na području Općine Brinje plaća se godišnje u visini od 2,00 eura/m² korisne površine nekretnine.

3. POREZ NA KORIŠTENJE JAVNIH POVRŠINA

Članak 5.

Pod javnim površinama smatraju se javne prometne površine (javne ceste, nerazvrstane ceste, trgovi, šetnice, pješački polazi, javni prolazi, parkirališta, odmorišta, pločnici, mostovi), javne zelene površine (parkovi, dječja igrališta, zemljišni pojas uz javnoprometne površine, zelene površine uz cestu u naselju, zelene površine uz objekte javne namjene), površine kojima Općina Brinje gospodari temeljem pravnog posla kao i neizgrađeno zemljište u vlasništvu Općine Brinje koje se može gospodarski koristiti na način i u skladu s namjenom.

Porez na korištenje javnih površina plaćaju fizičke i pravne osobe koje koriste javne površine na području Općine Brinje.

Obveznik poreza na korištenje javne površine iz prethodnog stavka je svaka fizička ili pravna osoba koja koristi javnu površinu za postavljanje objekata ili naprave za obavljanje poduzetničke djelatnosti.

Članak 6.

Porez na korištenje javnih površina utvrđuje se po metru kvadratnom zauzete površine dnevno, mjesečno, odnosno godišnje ovisno u svrsi kako slijedi:

• Za postavljanje montažnog kioska za prodaju novina, duhana i sl. – 800,00 eura/godišnje

• Za postavljanje montažnog kioska za prodaju voća i povrća – 800,00 eura/godišnje

• Za postavljanje montažnog kioska za ugostiteljsku djelatnost, uključujući brzu prehranu – 1.200,00 eura/godišnje

• Za postavljanje pokretnih naprava (štandova i aparata) za prodaju sljedećih roba:

– štandovi za prodaju suvenira, bižuterije kožne galanterije, igračaka, oslikanih majica, nakita, tekstila, obuće i keramike – 13,00 eura/m2/dnevno, 200,00 eura/m2/mjesečno

– štandovi za prodaju tekstila, obuće i keramika i sl. – 13,00 eura/m2/dnevno, 200,00 eura/m2/mjesečno,

– štandovi za prodaju voća i povrća – 13,00 eura/m2/dnevno, 200,00 eura/m2/mjesečno,

– štandovi za prodaju nakita – 13,00 eura/m2/dnevno, 200,00 eura/m2/mjesečno,

– štandovi za prodaju oslikanih majica – 13,00 eura/m2/dnevno, 200,00 eura/m2/mjesečno,

– štandovi za prodaju slika i izradu portreta – 13,00 eura/m2/dnevno, 200,00 eura/m2/mjesečno,

– aparat za kokice – 13,00 eura/m2/dnevno, 200,00 eura/m2/mjesečno,

– aparat za sladoled – 13,00 eura/m2/dnevno, 200,00 eura/m2/mjesečno,

– aparat za palačinke i ostalih jestivih proizvoda – 13,00 eura/m2/dnevno, 200,00 eura/m2/mjesečno,

– aparati i naprave za zabavu i igru – 13,00 eura/m2/dnevno, 200,00 eura/m2/mjesečno,

– vrtuljak za prodaju razglednica – 13,00 eura/m2/dnevno, 200,00 eura/m2/mjesečno,

• Za postavljanje rashladnih vitrina – 13,00 eura/m2/dnevno, 200,00 eura/m2/mjesečno,

• Za postavljanje ledenica i rashladnih vitrina za piće – 13,00 eura/m2/dnevno, 200,00 eura/m2/mjesečno,

• Za postavljanje otvorenog šanka – 25,00 eura/m2/dnevno,

– u slučaju ako je otvoreni šank postavljen duže od jednog dana općinski porez se obračunava po cijeni za postavljanje ugostiteljskih terasa,

• Za postavljanje šatora, pozornica za održavanje raznih manifestacija i drugih privremenih građevina – 3,30 eura/m2/dnevno, 80,00 eura/m2/mjesečno,

• Za postavljanje cirkuskih šatora – 3,30 eura/m2/dnevno, 80,00 eura/m2/mjesečno,

• Za postavljanje lunaparkova – 3,30 eura/m2/dnevno, 80,00 eura/m2/mjesečno,

• Za postavljanje trampolina – 3,30 eura/m2/dnevno, 80,00 eura/m2/mjesečno,

• Za postavljanje zabavnih igara – 3,30 eura/m2/dnevno, 80,00 eura/m2/mjesečno,

• Za postavljanje reklamnih platna (jumbo plakati) – 25,00 eura/dnevno, 265,00 eura/mjesečno, 2.655,00 eura/godišnje,

• Za postavljanje osvijetljenih reklamnih vitrina (city light) – 13,00 eura/dnevno, 130,00 eura/m2/mjesečno, 1.325,00 eura/m2/godišnje

• Za postavljanje reklamnih panoa, reklamnih uređaja, konstrukcija i slično – samostojeći ili na objektima, putokaznih reklama te reklamni stupovi do 2 m2 površine – 6,60 eura/m2/dnevno, 33,00 eura/m2/mjesečno, 660,00 eura/m2/godišnje

• Za prodaju proizvoda obiteljskih poljoprivrednih gospodarstava – 13,00 eura/m2/dnevno, 33,00 eura/m2/mjesečno

• Za zauzetost (ostavljanje) na javnoj površini raznih pokretnih i nepokretnih stvari (prikolice, traktori, kamioni, bačve, neispravna vozila i slično) – 13,00 eura/m2/dnevno, 33,00 eura/m2/mjesečno,

• Za zauzetost javne površine radi održavanja prezentacija radi reklamiranja ili prodaje određenih proizvoda – 13,00 eura/m2/dnevno, 33,00 eura/m2/mjesečno,

• Za postavljanje ugostiteljskih terasa ispred ugostiteljskih objekata u periodu od 1. 4. do 31. 10. godine – 0,10 eura/m2/dnevno, 2,65 eura/m2/mjesečno,

* Za postavljanje kontejnera za smeće i sličnih naprava 0,04 eura/m2 dnevno,
* Za ostale djelatnosti 0,10 eura/m2 dnevno.

Članak 7.

Visina poreza na korištenje javne površine utvrđuje se rješenjem o porezu na korištenje javne površine.

Porez na korištenje javne površine plaća se jednokratno u roku od 30 dana od dana dostave rješenja.

Članak 8.

Porez na korištenje javnih površina ne plaća se za aktivnosti i manifestacije koje se financiraju iz proračuna Općine te za humanitarne manifestacije, ekološke manifestacije i javnozdravstvene preventivne akcije.

III. PRIJENOS OVLASTI I NADLEŽNA POREZNA TIJELA

Članak 9.

Poslove utvrđivanja i naplate poreza na potrošnju obavlja Ministarstvo financija, Porezna uprava.

Poslove utvrđivanja i naplate poreza na nekretnine obavlja Ministarstvo financija, Porezna uprava.

Poslove utvrđivanja i naplate poreza na korištenje javnih površina obavlja Jedinstveni upravni odjel Općine Brinje.

IV. DAVANJE OVLASTI FINA-i

Članak 10.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

V. PRIJELAZNE I ZAVRŠNE ODREDBE

Članak 11.

​ Postupci utvrđivanja poreza započeti po odredbama Odluke o porezima Općine Brinje („Županijski glasnik“ Ličko-senjske županije, broj 31/23), koji nisu završeni do dana stupanja na snagu ove Odluke, dovršiti će se prema odredbama Odluke o porezima Općine Brinje („Županijski glasnik“ Ličko-senjske županije, broj 31/23).

Članak 12.

Stupanjem na snagu ove Odluke prestaje važiti Odluka o porezima Općine Brinje („Županijski glasnik“ Ličko-senjske županije, broj 31/23).

Članak 13.

Ova odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza.

Članak 14.

Ova Odluka stupa na snagu osmog dana od dana objave u „Županijskom glasniku“ Ličko-senjske županije.

**Predsjednik Općinskog vijeća**

**Ivan Perković, dipl.ing.**